LeroyDyer/wikipediaSW huggingface dataset:
Birdman

Bryan "Baby" Williams (amezaliwa tar. 15 Februari 1969)  ni rapa, mtayarishaji na mc kutoka nchini Marekani. Anafahamika zaidi kwa jina la "Baby".

Mnamo mwaka 1991, Baby na kaka yake mkubwa - Ronald "Slim" Williams walianzisha studio ya muziki wa hip-hop maarufu kama Cash Money Records. Hapo awali alikuwa akitumuia jina la B-32 (Baby With The 32 Golds) na akatumia jina hilohilo kwa kutoa albamu yake ya kwanza ilioyokwendakwa jina la I Need a Bag of Dope kunako mwaka wa 1993.

Miaka ya usoni, akiwa bado anatumia jina la "Baby", Williams alirekodi albamu kadhaa akiwa na mtayrishaji wa muziki huo Bw. Mannie Fresh kama kundi la Big Tymers na kufanya kazi kama studio yake binafsi na kazi alkadharika.

Kunako tarehe 11 Desemba ya mwaka wa 2007, Williams ametoa albamu yake iitwayo 5 Star Stunna.

Mnamo mwezi wa Novemba 2007, Williams alitiwa mbaroni kwa kosa la kukutanika na fulushi la  bangi. Aliachia huru kwa faini ya Dola za Kimarekani zipatazo 1,500.

Muziki

Albamu zake 
 1993: I Need a Bag of Dope
 2002: Birdman
 2005: Fast Money
 2007: 5 Star Stunna

Za ushirika 
 1998: How You Luv That (with Big Tymers)
 1998: How You Luv That Vol. 2 (akiwa na Big Tymers)
 1999: Guerrilla Warfare (Hot Boys na Big Tymers)
 2000: I Got That Work (akiwa na Big Tymers)
 2002: Hood Rich (akiwa na Big Tymers)
 2003: Big Money Heavyweight (akiwa na Big Tymers)
 2006: Like Father, Like Son (akiwa na Lil Wayne)
 2008: Bald Eagles Fly High (akiwa na Rick Ross)

Filamu 
 2000: Baller Blockin

Marejeo

Viungo vya nje 

 Birdman +15 more arrested in TN 11-27-07 
 Birdman's official website 
 Birdman's official MySpace page
 Cash Money Records official website
 Salon.com article, "Can Lil Wayne save hip-hop?" 

Wanamuziki wa Marekani
Waliozaliwa 1969
Watayarishaji muziki wa Marekani
Wanamuziki wa hip hop
Watu walio hai
Valery Nahayo

Valery Twite Nahayo (amezaliwa mjini Bujumbura, 15 Aprili 1984) ni mchezaji wa mpira wa miguu wa kulipwa kutoka Burundi.

Kwa sasa anaichezea klabu ya Kaizer Chiefs katika Ligi Kuu ya Afrika Kusini kama mlinzi. Ndiye kapteni wa timu ya taifa ya Burundi.

Timu yake ya kwanza kabisa inaitwa Atomic F.C na Muzinga F.C mjini Bujumbura, baada ya hapo alipata fursa ya kujiunga na klabu ya Afrika Kusini ya Jomo Cosmos mwaka 2004. Mwaka 2008 aliweka saini katika klabu huko huko Afrika Kusini. Klabu hiyo ya Kaizer Chiefs ni mashuhuri sana huko Afrika Kusini na barani Afrika kwa ujumla.

Mechi yake ya kwanza kabisa kwa Kaizer Chiefs ilikuwa dhidi ya Manchester United tarehe 19 mwezi wa 7 mwaka 2008 na alionekana kuwa ni mchezaji mzuri kutokana na maneno aliyoyasema kocha wa Kaizer Muhsin Ertuğral, lakini alibadilishwa dakika 85 baada ya kujeruhiwa, na mechi hiyo ilikwisha sare 1:1.

Viungo vya nje
 www.national-football-teams.comMchezaji huyu katika National Football Teams
 www.jomocosmos.co.za Mchezaji huyu katika klabu yake ya awali

Waliozaliwa 1984
Wachezaji mpira wa Burundi
Wachezaji Mpira wa Afrika ya Mashariki
Cash Money Records

Cash Money Records ni studio ya kurekodia muziki wa hip hop kutoka nchini Marekani. Studio ilianzishwa mnamo mwaka wa 1991, ikiwa chini ya ndugu wawili - Bryan "Baby" Williams na Ronald "Slim" Williams.

Historia

Filamu
Baller Blockin (2000) - uharifu/mapigano filamu imechezwa na  Lil Wayne, Juvenile, B.G., Turk na Williams.

Wasanii
 All Star Cashville Prince
 B.G. (alikuwepo sasa hivi hayupo)
 Birdman
 Glasses Malone
 Juvenile (alikuwepo sasa hivi hayupo)
 Lil Wayne
 Mack 10
 Mannie Fresh (alikuwepo sasa hivi hayupo)
 Pastor Troy
 Stacks
 Turk
 Yo Gotti
 Young Buck (alikuwepo sasa hivi hayupo)

Marejeo

Vingo vya nje
Cash Money Records

Studio za Marekani
Studio za muziki wa hip hop
Studio za muziki
Kisilesia

Kisilesia (kwa Kisilesia: ślůnsko godka, ślůnski, pia huitwa pů našymu) ni lugha izungumzwayo na watu wa mkowa wa Upper Silesia nchini Poland, lakini pia kinazungumzwa katika nchi ya Ucheki na Ujerumani. Mnamo mwaka wa 2011, imetangazwa kuwa takriban 509,000 Kisilesia kuwa kama lugha yao fasaha.

Kisilesia kina husiana kwa karibu sana na lugha ya Kipolandi, na ndiyomaana kinafikiriwa na wanasiimu wengi kuwa kina lafudhi ya Kipolandi.

Herufi za Kisilesia 
Hakuna herufi moja tu ya Kisilesia. Wazungumzaji wa Kisilesia hutumia kuandika kilugha hiki kwa kufuata taratibu za uandikaji wa Kipolandi. Mnamo mwaka wa 2006 imegunduliwa herufi mpya za Kisilesia, ipo katika misingi ya Kisilesia tu (kuna misingi ipatayo 10). Kina tumika sana katika mtandao wa Internet, kama vile jinsi kinavyotumika katika Wikipedia ya Kisilesia.

Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž

Na baadhi ya herufi za ziada: Ch Dz Dź Dž.

Viungo vya nje 
 Habari kwa lugha ya Kisilesia
 Pů našymu – djalykt ślůnski kodyfikowůny 
makala za OLAC kuhusu Kisilesia
lugha ya Kisilesia katika Glottolog
http://www.ethnologue.com/language/szl

Lugha za Poland
Lugha za Ucheki
Lugha za Ujerumani
Lugha za Kislavoni
Kipoland

Kipoland (język polski, polszczyzna) ni lugha rasmi kwa nchi ya Poland. Kinafahamika zaidi kwa kuzungumzwa na watu waishio Maghari mwa Slovoni na ni lugha ya pili kwa ukubwa katika orodha ya Lugha za Kislavoni baada ya Kirusi. Ni moja kati ya lugha ngumu kujifunza kutokana na ugumu wa sarufi zake.

Katika historia, Kipoland kilikuwa lugha muhimu katika Ulaya ya Kati na Mashariki. Leo hii, kinazungumzwa na zaidi ya watu milioni 38.5 ikiwa kama lugha rasmi katika Poland. Pia kinazungumzwa kama lugha ya pili katika sehemu za magharibi mwa nchi ya Belarus, Lithuania, na Ukraine. 

Kutokana na kuhamahama kwa watu wa Poland wa majira tofauti, mamilion ya waongeaji wa Kipoland wanaweza kupatikana katika nchi nyingi tu kama vile Australia, Kanada, Uingereza, Marekani, na sehemu nyingine nyingi tu. Kuna zaidi ya milioni 50 ya waongeaji wa Kipoland duniani.

Herufi 
Kuna takriban herufi 9 za Kipoland ambazo katika Kiingereza hakuna. Zinaonekana kuwa kama Kiingereza, lakini zenyewe zinaviji alama kwa juu au kwa chini.

Katika herufi ndogo, herufi tisa ni: ą ć ę ł ń ś ó ź ż

Katika herufi kubwa, herufi tisa ni: Ą Ć Ę Ł Ń Ś Ó Ź Ż

Kuna herufi 3 katika Kiingereza ambazo katika Kipoland hazitumiki: q, v, x.

Kuna mchanganyiko wa herufi 7 katika kila herufi 2 ambazo zote zinaonekana kuwa kama sawa katika kusikika (ambazo sawa na "th" au "qu" katika Kiingereza). Ambazo zimejumlisha herufi kama vile "ch", "cz", "dz", "dź", "dż", "rz", "sz".

Kusikika

Lafudhi
Lugha ya Kipoland ina lafudhi nyingi sana, lakini ni chache mno kuliko lugha zingine za Ulaya. Kuna utofauti mdogo tu katika Kipolanda cha "kawaida", lakini kila mwongeaji anaweza kumwelewa mwenziwake, na wale ambao wao sio wazawa wa lugha hiii kawaida hawezi kujua tofauti zao katika kutamka.

Maneno kadhaa ya Kipoland 
ja - mimi
ty - wewe
on - yeye
my - sisi
oni - wao

co? - nini?
kto? - nani?
gdzie? - mahali gani?
dokąd? - wapi?
kiedy? - hini?
jak? - vipi?
dlaczego? - kwanini?
który? - ipi?

Namba:

moja - jeden 
mbili - dwa 
tatu - trzy 
nne - cztery 
tano - pięć 
sita - sześć 
saba - siedem 
nane - osiem 
tisa - dziewięć 
kumi - dziesięć 
kumi na moja - jedenaście 
kumi na mbili - dwanaście 
ishirini - dwadzieścia 
ishirini na moja - dwadzieścia jeden 
thelathini - trzydzieści 
arobaini - czterdzieści 
hamsini - pięćdziesiąt 
mia moja - sto 
elfu moja - tysiąc

Viungo vya nje 
makala za OLAC kuhusu Kipoland
lugha ya Kipoland katika Glottolog
http://www.ethnologue.com/language/pol
 "A Touch of Polish," BBC
 1,000 free multi-choice Polish grammar drills online
 A Concise Polish Grammar, by Ronald F. Feldstein (110-page 600-KB pdf)
 Univ. of Pittsburgh: Polish Language Website
 Map of Polish dialects
 Oneness City - Polish Lessons with Activities 
 Polish verb conjugator from Logos Translations 
 A short English-Polish-Japanese phrase list(renewal)  incl. sound file

Lugha za Ulaya
Lugha za Kislavoni
Make It Rain

"Make It Rain" ni wimbo pekee kutoka katika albamu ya Fat Joe ya Me, Myself & I. Wimbo umeshirikisha Lil Wayne, ambaye humu kaimba kiitikio tu (lakini pia ameshiriki kuimba katika remix yake). Wimbo umetayarishwa na mtayarishaji machachari - Scott Storch. Wimbo umebahatika kushika nafasi ya 13 katika chati za muziki wa hip hop kwa Billboard Hot 100. Wimbo pia umechukuliwa kuwa kama na athari za mtindo wa maisha ya msanii wa zamani wa muziki huo Bw. Pacman Jones.

Video yake
Waliouza sura katika video hii ya make it rain alikuwa DJ Khaled, Cool na Dre, Scott Storch, Birdman, Diddy, Rick Ross, Oliver Coats, Triple C, Hennessi, na Young Money. Video iliongozwa na Bw. Roboto na VinCock na kutayarishwa na Nicole Acacio kwa kampuni ya utengenezaji wa filamu ya Robot Films.

Chati

Marejeo

Viungo vya nje

Nyimbo za 2006
Nyimbo za Fat Joe
Nyimbo za Lil Wayne
Nyimbo zilizotayarishwa na Scott Storch
Kitabu cha Tobiti

Kitabu cha Tobiti ni kimojawapo kati ya vitabu vya deuterokanoni vya Biblia ya Kikristo.

Nakala zilizopatikana katika mapango ya jumuia ya Waeseni huko Qumran zinaonyesha kuwa kitabu hicho kiliandikwa kwanza kwa Kiaramu miaka 200 KK hivi na kutafsiriwa mapema kwa Kigiriki katika Septuaginta.

Inaonekana kuwa tafsiri ya Kilatini maarufu kwa jina la Vulgata iliyofanywa na Jeromu inategemea andiko asili.

Kitabu hicho kilikubaliwa kama sehemu ya Biblia na mtaguso wa Hippo (393), mtaguso wa Carthago wa mwaka 397 na wa mwaka 419, halafu tena na Mtaguso wa Florence (1442) na Mtaguso wa Trento (1546). 

Lakini hakikubaliwi na Wayahudi katika Tanakh, wala na Waprotestanti wengi.
 
Hadithi hiyo inahusu familia ya kabila la Naftali la taifa la Israeli katika karne ya 7 KK, baada ya uhamisho uliosababishwa na Waashuru.

Lengo lake kuu ni kufundisha maadili bora ya Wayahudi 

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Tanbihi

Vitabu vya Agano la Kale
Kitabu cha Yuditi

Kitabu cha Yudith ni kimojawapo kati ya vitabu vya deuterokanoni vya Biblia ya Kikristo.

Kimo katika Septuaginta na katika Agano la Kale la Kanisa Katoliki, la Waorthodoksi wengi na la baadhi ya Waprotestanti, lakini si katika Tanakh ya Uyahudi wala katika Biblia ya Waprotestanti.

Habari iliyomo
Hadithi hiyo, iliyoandikwa katika karne ya 1 KK inahusu wakati wa mfalme Nebukadreza II, na vita vyake dhidi ya Israeli (karne ya 6 KK).

Kinyume cha matarajio, Yudith, ambaye jina lake linamaanisha mwanamke wa kabila la Yuda, aliweza kupata ushindi mkubwa dhidi ya maadui wa taifa la Israeli kwa imani na ushujaa wake.

Habari hiyo ya ajabu ilipata mwangwi kwa wingi katika sanaa mbalimbali.

Ufafanuzi
Wengi wanaona katika Yuditi kielelezo cha Bikira Maria katika mapambano dhidi ya shetani, hasa kutokana na maneno yafuatayo: "Umebarikiwa, binti yangu, usoni pa Mungu Aliye Juu, kuliko wanawake wote duniani. Na ahimidiwe Bwana Mungu, Muumba mbingu na nchi, aliyekuongoza hata ukampiga kichwa mkuu wa adui zetu" (Yudith 13:18).

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Vitabu vya Agano la Kale
Kitabu cha Wamakabayo I

Kitabu cha kwanza cha Wamakabayo ni kimojawapo kati ya vitabu vya deuterokanoni vya Agano la Kale katika Biblia ya Kikristo.

Kinasimulia jinsi Wayahudi, wakiongozwa na familia ya Wamakabayo, walivyopambana kwanza na mfalme Antioko IV (aliyejiita Antioko Epifane) halafu na Wayunani wengine katika karne ya 2 KK (175-135 KK).

Kitabu hiki si mbali na matukio kinayoyasimulia, kwa kuwa kiliandikwa kati ya mwaka 140 KK na 130 KK kwa lugha ya Kiebrania, ingawa katika lugha hiyo asili hatuna nakala yoyote, bali tuna tafsiri ya Kigiriki tu katika Septuaginta.

Mwandishi wake hajulikani, lakini kitabu hiki kinaonyesha alikuwa Myahudi wa Palestina, alipenda taifa na dini yake ya Uyahudi, na alijua kwa dhati masuala ya teolojia.

Mfalme huyo alijaribu kulazimisha Wayahudi kufuata utamaduni na dini ya Kiyunani, jambo ambalo lilipingwa na waamini waadilifu wakiongozwa na Matathia na wanae Yuda Mmakabayo, Yonathani Mmakabayo na Simoni Mmakabayo.

Tofauti na kitabu cha Tobiti, kitabu cha Yudith na Kitabu cha Esta, kitabu hiki kinajitahidi kusimulia taratibu za habari za historia, ingawa kinasifu ushujaa wa Wayahudi. 

Mwandishi hamtaji Mungu, isipokuwa kwa kusema "mbingu"; lakini wapigania uhuru wanategemea sala. Hivyo hatimaye ushindi uliopatikana unahesabiwa ni tunda la msaada wa Mungu.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Marejeo
Bartlett, John R. 1998. 1 Maccabees. Sheffield, UK: Sheffield Academic Press.
Borchardt, Francis. 2014. The Torah in 1 Maccabees: A Literary Critical Approach to the Text. Boston: Walter de Gruyter.
Goldstein, Jonathan A. 1976. I Maccabees: A New Translation, with Introduction and Commentary. Anchor Bible 41. Garden City, NY: Doubleday.
Lanzinger, Daniel. 2015. "Alcimus’ Last Command: History and Propaganda in 1 Maccabees 9:54." Journal for the Study of Judaism 46, no. 1: 86–102. 
Williams, David S. 1999. The Structure of 1 Maccabees. Washington, DC: Catholic Biblical Association.

Viungo vya nje

 The Book of First Maccabees Full text
 1 Maccabees: 2015 Critical Translation with Audio Drama at biblicalaudio
 Knox Bible 1 Maccabees 1 
 Links & Information on 1 Maccabees
 1 Maccabees, article in historical sourcebook by Mahlon H. Smith

Vitabu vya Agano la Kale
Kitabu cha Wamakabayo II

Kitabu cha pili cha Wamakabayo ni kimojawapo katika ya vitabu vya deuterokanoni vya Agano la Kale katika Biblia ya Kanisa Katoliki na ya Waortodoksi wengi.

Sawa na Kitabu cha Wamakabayo I kinasimulia upiganaji uhuru wa Wayahudi wakiongozwa na familia ya Wamakabayo katika karne ya 2 KK, lakini hakikuandikwa na mtu yuleyule, ingawa jina lake halijulikani.

Anadhaniwa kuwa Myahudi msomi wa Aleksandria (Misri) au aliyeathiriwa na shule ya uandishi ya Misri. 

Ingawa aliandikwa kwa ufasaha katika lugha ya Kigiriki, anaonekana ameshikilia kabisa Torati ya Uyahudi.

Kitabu kinaonekana kimeandikwa mwishoni mwa karne ya 2 KK kwa kufupisha vitabu vitano vya Yasoni wa Kirene (2Mak 2:19-32).

Kinasimulia kwa namna nyingine habari za awali za Kitabu cha kwanza cha Wamakabayo (176 KK - 160 KK); hivyo si mwendelezo wake, bali kinakikamilisha na kuzidisha mtazamo wake wa imani hasa upande wa Hekalu la Yerusalemu.

Kitabu hicho ni muhimu katika maendeleo ya ufunuo wa Mungu kwa Israeli, kwa kuwa kinafundisha uumbaji kutoka utovu wa vyote, ufufuko wa wafu, maombezi kwa ajili ya marehemu, uwepo wa malaika n.k.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Vitabu vya Agano la Kale
Kitabu cha Hekima

Kitabu cha Hekima au Hekima ya Solomoni ni cha mwisho kuandikwa (miaka 50 hivi KK) katika ya vitabu vya deuterokanoni vya Agano la Kale katika Biblia ya Kikristo. 

Hupangwa kati ya vitabu vya hekima, kichwa chake kinavyodokezwa.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Mwandishi
Ingawa mwandishi anajidai kuwa mfalme Solomoni ili kutia maanani ujumbe wake, wataalamu wanasema lugha fasaha na mawazo vinaonyesha wazi asili yake katika mazingira ya Kigiriki ya Aleksandria (Misri). 

Alikuwa Myahudi msomi katika dini, falsafa na maadili.

Uchunguzi makini umeonyesha jinsi mashairi yake yametungwa kwa hesabu kali sana.

Mafundisho
Kati ya michango yake upande wa teolojia kuna fundisho la kutokufa kwa roho, lakini pia utabiri juu ya mateso ya Yesu na umilele wa Hekima ya Mungu.

Sala ya kujiombea hekima (Hek 9:1-6)
"Ee Mungu wa baba zetu, Bwana, mwenye kuihifadhi rehema yako,

umevifanya vitu vyote kwa neno lako;

na kwa Hekima yako ukamwumba mwanadamu,

ili avitawale viumbe vilivyoumbwa nawe,

na kumiliki ulimwengu katika utakatifu na kwa haki,

na kutoa hukumu kwa unyofu wa moyo.

Nakusihi unipe Hekima,

ambayo huketi karibu nawe katika kiti chako cha enzi,

wala usinikatae mimi miongoni mwa watumishi wako;

mimi niliye mtumwa wako, na mwana wa mjakazi wako,

mtu dhaifu asiye na siku nyingi,

wala sina nguvu ya kufahamu hukumu na sheria.

Kwa maana mtu ajapokuwa ni mkamilifu miongoni mwa wanadamu,

pasipo Hekima itokayo kwako atahesabiwa kuwa si kitu".

Marejeo

Viungo vya nje

Wisdom of Solomon - King James version from University of Virginia
The Book of Wisdom - Full text (Douay-Rheims version) from http://St-Takla.org (also available in Arabic)
The Book of Wisdom - Latin Vulgate with Douay-Rheims version side-by-side
The Book of Wisdom  - Latin Vulgate
The Book of Wisdom - Septuagint Greek text
Catholic Encyclopedia: Book of Wisdom
Jewish Encyclopedia: WISDOM OF SOLOMON, BOOK OF THE
NT Allusions to Apocrypha and Pseudepigrapha 
St. Bonaventure's Commentary on the Book of Wisdom 
Naphtali Herz Wessely's commentary on the Wisdom of Solomon (Hebrew)
Vulgate, LXX and English
archive.org - mp3-version of 'The Book of Wisdom', chapters 1-10 and chapters 11-19

Vitabu vya Agano la Kale
Kitabu cha Yoshua bin Sira

Kitabu cha Yoshua bin Sira ni kimojawapo kati ya vitabu vya deuterokanoni vya Agano la Kale katika Biblia ya Kikristo.

Mwandishi alikuwa Myahudi wa Yerusalemu aliyetunga kitabu chake kwa Kiebrania mnamo miaka 196 KK - 175 KK huko Aleksandria (Misri).

Halafu mjukuu wake alikitafsiri kwa Kigiriki akitanguliza dibaji. Wakatoliki na Waorthodoksi wanakubali kama Neno la Mungu tafsiri hiyo, si maandiko asili. 

Ingawa kitabu hakionyeshi mara moja mpangilio mzuri, kwa kugusagusa mambo mbalimbali, mafundisho yake makuu ni kwamba Hekima, ambayo ni mamoja na Torati, ni sifa maalumu ya Wayahudi;
hao tu wanaweza kumfikia Mungu. 

Kitabu kinatoa hasa maadili yanayofanana na yale ya Kitabu cha Mithali. 

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Vitabu vya Agano la Kale
Kitabu cha Baruku

Kitabu cha Baruku ni kimojawapo kati ya vitabu vya deuterokanoni vya Agano la Kale katika Biblia ya Kikristo.

Uandishi
Kadiri ya utangulizi wake (Bar 1:1-14), kiliandikwa na Baruku, karani wa nabii Yeremia, wakati wa uhamisho wa Wayahudi huko Babuloni katika karne ya 6 K.K..

Hata hivyo wataalamu wanaona kiliandikwa katika karne ya 2 K.K. moja kwa moja katika lugha ya Kigiriki, isipokuwa labda sehemu ya pili inatokana na andiko asili la Kiebrania.

Mazingira
Kitabu kinatuingiza katika Uyahudi wa mtawanyiko na kutuonyesha jinsi maisha maadilifu ya kidini yalivyodumishwa kwa kuhusiana na Yerusalemu, kwa kudumisha sala na kushika Torati.

Ufafanuzi
Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Viungo vya nje
Jewish Encyclopedia: Baruch
N.A.B. Introduction to Baruch 
Prophecy of Baruch  Full Text by chapter
Latin Vulgate with Douay-Rheims freeware with bookmarking, search, and other features
The Book of Baruch Full text from http://St-Takla.org (also available in Arabic)
World Wide Study Bible: Baruch
1Baruch 2012 Translation & Audio Version

Vitabu vya Agano la Kale
Kitabu cha Mhubiri

Mhubiri (pia: Koheleti, ing. Ecclesiastes) ni kimojawapo kati ya vitabu vya hekima vilivyomo katika Tanakh (Biblia ya Kiebrania) na hivyo pia katika Agano la Kale la Biblia ya Kikristo. Kwa sababu hiyo kilidhaniwa kimeandikwa na mfalme Solomoni, kielelezo cha hekima katika Biblia.

Kitabu hicho kina sura kumi na mbili na kwa kiasi kikubwa kimeandikwa kwa njia ya ushairi.

Jina
Katika lugha ya Kiebrania jina lake ni קֹהֶלֶת (Qohelet), maana yake "Mhadhiri": ndivyo anavyojiita mwandishi, ambaye hajulikani kwa jina.

Mada
Yeye anakabili masuala ya maisha kwa kuzingatia upande chanya na upande hasi wa kila moja ili kufikia hekima.

Hasa anajiuliza juu ya maana ya maadili wakati ufunuo wa Mungu ulikuwa haujafikia hatua ya kufundisha uzima wa milele na maisha yalikuwa yanaonyesha mara nyingi ustawi wa waovu na hali ngumu ya waadilifu.

Mbele ya utovu wa haki duniani, Mhubiri alikariri, "Ubatili mtupu, ubatili mtupu, mambo yote ni ubatili" (1:2).

Hata hivyo, hatimaye akajumlisha mawazo yake kwa kuhimiza kwa imani, "Mche Mungu, nawe uzishike amri zake, maana kwa jumla ndiyo impasayo mtu. Kwa maana Mungu ataleta hukumuni kila kazi, pamoja na kila neno la siri, likiwa jema au likiwa baya" (12:13-14).

Ufafanuzi
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Maendeleo hayo yataweka wazi kwamba hukumu itafanyika baada ya kifo, na kwamba tuzo na adhabu vitatolewa kwa haki katika uzima wa milele.

Tanbihi

Marejeo

Marejeo mengine
Ranston, Harry (1925). Ecclesiastes and the Early Greek Wisdom Literature. First ed. Epworth Press.
Shapiro, Rabbi Rami Translation & Annotation, Foreword by Rev. Barbara Cawthrone Crafton (2010). Ecclesiastes Annotated & Explained. Skylight Paths Publishing

Viungo vya nje

Kitabu cha Mhubiri katika tafsiri ya Kiswahili (Union Version)
Kitabu cha Mhubiri katika Tafsiri ya Ulimwengu Mpya
Utangulizi wa Mhubiri kadiri ya Mashahidi wa Yehova

Tafsiri za Kiingereza
 Kohelet – Ecclesiastes (Judaica Press) translation [with Rashi's commentary] at Chabad.org
 Ecclesiastes:  New Revised Standard Version
 Ecclesiastes: Douay Rheims Bible Version
 Ecclesiastes at Wikisource (Authorised King James Version)
 Ecclesiastes at United States Conference of Catholic Bishops (New American Bible)
 Ecclesiastes at Bible Gateway (New King James Version)
 A Metaphrase of the Book Of Ecclesiastes by Gregory Thaumaturgus.
 Introduction to Ecclesiastes  a Forward Movement publication

Vitabu vya Agano la Kale
Wimbo Ulio Bora

Wimbo Ulio Bora (kwa Kiebrania שיר השירים, Shir ha-Shirim), ni kitabu kimojawapo cha Tanakh (Biblia ya Kiebrania) na hivyo pia cha Agano la Kale katika Biblia ya Kikristo.
 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Utunzi wake 
Ingawa mapokeo yanamtaja mfalme Solomoni kama mtunzi, wataalamu wanaona ni kazi ya mwandishi wa karne ya 4 KK aliyekusanya nyimbo mbalimbali za mapenzi.

Aina ya uandishi 
Ni kati ya vitabu vya kishairi na vya pekee zaidi katika Biblia, kwa kuwa kinaimba mahaba ya wapenzi wawili, ambao wanatafsiriwa kama wawakilishi wa Mwenyezi Mungu na taifa lake, kadiri ya moja kati ya mafundisho makuu ya ufunuo, linalotokana na nabii Hosea.

Ndio ujumbe wa kitabu: upendo kati ya mume na mke unaweza na kutakiwa kufanana na ule kati ya Yesu Kristo na Kanisa lake.

Maneno ya bibiarusi (Wim 8:6-7)
"Nitie kama muhuri moyoni mwako,

kama muhuri juu ya mkono wako;

kwa maana upendo una nguvu kama mauti,

na wivu ni mkali kama ahera.

Mwako wake ni mwako wa moto,

na miali yake ni miali ya Bwana.

Maji mengi hayawezi kuuzimisha upendo,

wala mito haiwezi kuuzamisha.

Kama mtu angetoa badala ya upendo mali yote ya nyumbani mwake,

angedharauliwa kabisa".

Viungo vya nje 
Kitabu cha Wimbo Ulio Bora katika tafsiri ya Kiswahili (Union Version)

Vitabu vya Agano la Kale
Kitabu cha Methali

Kitabu cha Mithali kimo katika Tanakh (Biblia ya Kiebrania), hivyo pia katika Agano la Kale la Biblia ya Kikristo ambamo ni cha kwanza kati ya vitabu vya hekima.

Historia yake 
Kweli kitabu hicho kinaonekana cha zamani kuliko vile vya hekima vinavyofuata; labda kilikamilika katika karne ya 4 KK, kisha kukusanya tafakuri za vizazi kadhaa juu ya maisha kwa mtazamo wa kibinadamu na wa imani.

Lugha yake 
Kitabu kiliandikwa kwa Kiebrania na kutafsiriwa kwa mara ya kwanza katika lugha ya Kigiriki huko Misri (tafsiri maarufu kama Septuaginta).

Yaliyomo 
Yaliyomo ni maadili ambayo yamuongoze mtu maishani ili awe na heri.

Ufafanuzi wake 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Viungo vya nje 
Kitabu cha Methali katika tafsiri ya Kiswahili (Union Version)

Vitabu vya Agano la Kale
Kitabu cha Yona

Kitabu cha Yona ni kimojawapo kati ya vitabu vinavyounda Tanakh (yaani Biblia ya Kiebrania), kwa hiyo pia Agano la Kale, sehemu ya kwanza ya Biblia ya Kikristo.

Mahali pake katika Biblia 
Tokea zamani kitabu hicho kimepangwa kati ya "Manabii wadogo" kwa sababu mhusika mkuu amepewa jina la nabii mmojawapo wa zamani.

Hata hivyo hakileti ujumbe wa kinabii, bali kinafanana zaidi na hadithi zenye fundisho la imani au maadili, kama vingine vilivyopangwa kati ya "vitabu vya historia". 

Habari ni kwamba mtu huyo, alipopata wito wa kinabii kwa faida ya Waashuru wa mji wa Ninawi, maadui wa Israeli, alijaribu kuukwepa.

Baadaye, alipolazimika kuwatangazia adhabu ya Mwenyezi Mungu, alionyesha huzuni kali kwa kuona wametubu na kuhurumiwa na Mungu.

Lengo la kitabu 
Lengo kuu la kitabu ni kupambana na utaifa wa Wayahudi uliowafanya wadhani Mungu anatakiwa kuwapenda wao tu, hata kusikitikia huruma yake kwa watu wa mataifa.

Mwangwi katika Agano Jipya 
Yona anatajwa katika Injili kuhusiana na ishara yake iliyomuashiria Yesu.

Kwanza, kwa kuhubiri pasipo miujiza, alionyesha mtu anapaswa kupokea ujumbe wa Mungu bila ya kumdai ishara inayothibitisha ukweli wake.

Pili, kwa kuwemo siku tatu tumboni mwa nyangumi, alifanywa ishara ya Yesu Kristo aliyekaa hadi siku ya tatu ndani ya kaburi.

Ufafanuzi wake 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Marejeo
De La Torre, Miguel A., "Liberating Jonah: Toward a Biblical Ethics of Reconciliation," Orbis Books, 2007.

Viungo vya Nje 
Kitabu cha Yona katika tafsiri ya Kiswahili (Union Version)

Vitabu vya Agano la Kale
Ndugu Wadogo wa Afrika

Ndugu Wadogo wa Afrika ni wanaume na wanawake Wafransisko wamisionari wa Kanisa Katoliki wenye makao makuu mjini Morogoro (Tanzania). 

Cha kwao ni chama cha maisha yaliyowekwa wakfu kwa Mungu kwa njia ya ahadi ya kushika mashauri ya Kiinjili ya useja mtakatifu, ufukara na utiifu kadiri ya utamadunisho safi wa karama ya udugu na udogo waliyorithi kwa mtakatifu Fransisko wa Asizi.

Uundaji na ustawi
Kilikubaliwa rasmi na askofu Telesphor Mkude tarehe 9 Julai 1997.

Mwaka 2014 wenye ahadi walikuwa 32 (wanaume 8 na wanawake 24) katika jumuia 5, zote katika jimbo Katoliki la Morogoro.

Malengo
Mtindo wa maisha yao unakusudiwa kumfuata Yesu kwa kutekeleza kijumuia Injili yake na kushikamana na watu wa leo walio fukara zaidi ili uwe habari njema kwao na kwa wale wote wanaotamani dunia ijae haki, amani na upendo. 

Wakiamini kwamba hiyo itabaki ndoto ya mchana tu ikiwa wanaume na wanawake watajaribu kuujenga kwa nguvu zao wenyewe, Ndugu Wadogo wa Afrika wanaikimbilia sala usiku na mchana kusudi uhusiano na maongezi na Baba wa wote vizijalie akili furaha ya ukweli, viunganishe mioyo, vitakase na kuimarisha ndani ya kila mmoja nia ya kutumikia kwa ukarimu watu wenye shida kubwa zaidi na viwafanye wote kuwa vyombo vya amani yake. 

Roho Mtakatifu, anayeshirikishwa kwa njia ya Yesu mteswa, mzikwa na mfufuka, ndiye anayegeuza hivyo kila mmoja na wote kwa jumla ili kuwafanya kwa pamoja mashahidi wa Kristo hadi mipaka ya mwisho ya dunia. 

Tangazo la jina lake, la maisha yake, la msalaba wake mtukufu, la fumbo lake na la mafundisho yake ndiyo huduma kuu wanayoweza kuwapatia ndugu zao katika ubinadamu. 

Hilo linaendana na mipango ya kuendeleza watu na vitendo vidogovidogo vya kila siku ambavyo wanawashirikisha waliyojaliwa na mikono ya Mungu kwa njia ya kazi zao au kwa misaada ya watu wengine waliosogezwa jirani na utandawazi. 

Ndugu Wadogo wa Afrika, wakijua kwamba wanachoweza kufanya ni kidogo kweli, wanatia maanani ushirika na viungo vyote vya familia ya Mungu, yaani Kanisa linaloongozwa na Papa na Maaskofu wenzake: ndani yake mchango wao mdogo kwa ustawi wa utawala wa Mungu unaweza kuwafaidisha wengi, kwa sababu upendo unazidishwa na uenezi wake. 

Upendo huo unatakiwa kupamba kama moto ili kufuta aina yoyote ya ubinafsi na umimi inayowafunga watu ndani yao wenyewe na ya faida zao, ikiwafanya sio tu wasiweze kuzaa lolote bali waharibu maisha yao na ya wenzao, unavyothibitisha ustaarabu wa Magharibi ambao umegeuka utamaduni wa kifo. 

Kinyume chake, wao wanataka kudumisha, kustawisha na kueneza tunu bora za makabila ya Afrika ili wachangie utamaduni wa uhai na wa mshikamano usio na mipaka.

Ni kwa Bikira Maria, mama wa Yesu, kwamba wanataka kujifunza unyenyekevu wapokee neema ya moyo safi wenye kuwaka upendo ili kumshangilia Mungu na kumtumikia kila mtoto wake.

Viungo vya nje
Tovuti rasmi ya chama kwa Kiswahili, Kiingereza, Kiitalia na Kihispania 

Wafransisko
Kanisa Katoliki Tanzania
Get It Poppin

"Get It Poppin'" ni wimbo wa rapa Fat Joe akimshirikisha rapa wa po - Nelly na umetoka mnamo mwaka 2005. Wimbo umetolewa ukiwa kama wimbo wa pili kutoka katika albamu yake ya All or Nothing, ya kwanza yake ilikuwa "So Much More," na kuthubutu kushika nafasi ya 9 katika chati za Billboard. Video yake yaonekana watu wakiwa katika kumbi ya starehe ya usiku na Nelly anaonekana wakiwa kifua wazi huku akiwa anachezacheza na Fat Joe. Waliouza sura katika video alikuwa  T.I., Ying Yang Twins, Boyz N Da Hood, na  Layzie Bone.

Chati

Marejeo

Viungo vya nje

Nyimbo za 2005
Nyimbo za Fat Joe
Nyimbo za Nelly
Nyimbo zilizotayarishwa na Scott Storch
Jana Sio Leo

'Jana Sio Leo ni wimbo wa Zola D akimshirikisha Dknob na Mez B. Wimbo ulitayarishwa katika studio ya Mandugu Digital ya Dar es Salaam, ikiwa chini ya utayarishaji wake Shark na Back Stage kunako mwaka wa 2003. Wimbo umepata kushika chati kadhaa katika maredio ya Dar - sanasana katika Times Fm redio.

Waliouza sura katika video ya jana sio leo alikuwa Mr. Dude, Mtanga na wengineo kibao. Video yake ilifanywa na kampuni utengenezaji wa filamu na video za muziki iitwayo Rav Production. Vilevile nyimbo hii imepata kuwa kama kibwagizo cha filamu ya Nyuma ya Pazia ya mwaka 2003.

Tazama pia
 Pamoja Nawe
 Kitu Gani
 We Takin Over
 21 Questions
 Make It Rain
 Get It Poppin

Viungo vya nje

Nyimbo za 2003
Single za Zola D
Single za Dknob
Single za Mez B
Jors Bless

Johnson Sululu (amezaliwa tar. 26 Julai 1986) ni mtayarishaji, Dj na msanii wa muziki wa kizazi kipya kutoka nchini Tanzania. Anafahamika zaidi kwa jina la kitayarishaji kama  Jors Bless au Dj.Jors Bless .

Anafanya kazi katika studio ya Sababisha Records na ni mmiliki wa studio hiyo iliyopo jijini Dar na yupo tangu mwaka wa 2004 pale studio ilipoanzishwa.  Bless amewahi kufanya kazi na wasanii kadhaa wa Bongo, kama vile Zola D, Mapacha, Joe Makini, Adili, Black, Kanyama, Rama D, Linex na Danny Msimamo, Niki wa pili,G nacko

Pia amewahi kufanya kazi katika studio mbali mbali nyinginge ikwemo studio iliyofahamika zaidi kwa kutengeneza muziki wa hip hop tanzania  Pasu kwa Pasu ambako ndiko alikoanzia kazi ya utayarishaji wa muziki kwa mara ya kwanza akiwa na umri wa miaka 18 tu ambako alipelekwa na wasanii Mapacha 50-50 baada ya kupata kusikia baadhi ya midundo yake aliyokuwa akiitengezea nyumbani, Jors bless anasema kufanya kazi pasu kwa pasu studios ndiko kulikomfungulia milango mingi ya ndoto zake za kufanya muziki kwani alipata nafasi ya kukutana na watu mbali mbali ambao walionyesha kukubali kazi zake na kumpa moyo akiwemo mtayarishaji mkongwe wa muziki Professor Ludigo ambaye hadi sasa wanafanya kazi pamoja katika studio za Sababisha Records.

Wasifu

Maisha ya awali

Muziki

Viungo vya nje

Waliozaliwa 1986
Watayarishaji muziki wa Tanzania
Watu walio hai
Rello

Rello ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 31.

Miji ya Hispania
Soria
Alcubilla de las Peñas

Alcubilla de las Peñas ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 67.

Miji ya Hispania
Soria
Alpanseque

Alpanseque ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 93.

Miji ya Hispania
Soria
Arcos de Jalón

Arcos de Jalón ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 1,863.

Miji ya Hispania
Soria
Baraona

Baraona ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 211.

Miji ya Hispania
Soria
Medinaceli

Medinaceli ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa ina idadi ya wakazi wapatao 710.

Miji ya Hispania
Soria
Miño de Medinaceli

Miño de Medinaceli ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 99.

Miji ya Hispania
Soria
Villasayas

Villasayas ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 100.

Miji ya Hispania
Soria
Yelo

Yelo ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 58.

Miji ya Hispania
Soria
Jean-Jacques Rousseau

Jean-Jacques Rousseau, (28 Juni, 1712 – 2 Julai, 1778) alikuwa mwanafalsafa, mwandishi na mwanasayansi mashuhuri nchini Ufaransa wakati wa kipindi cha mwangaza. Alizaliwa mjini Geneva (Uswisi) akajiona mwenyewe kama mtu wa Geneva maisha yote.

Athira yake ilikuwa muhimu kwa maandalizi ya mapinduzi ya Kifaransa iliyoanza baada ya kifo chake na pia kwa nadharia za kisiasa za karne za 19 na 20.

Wanafalsafa wa Ufaransa
Waliozaliwa 1712
Waliofariki 1778
Mambo ya Nyakati I

Kitabu cha Mambo ya Nyakati cha Tanakh (yaani Biblia ya Kiebrania) kimegawanywa sehemu mbili katika Biblia ya Kikristo na kupangwa kati ya vitabu vya historia.

Sehemu ya kwanza inaitwa Kitabu cha kwanza cha Mambo ya Nyakati kikiishia na kifo cha mfalme Daudi.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Muhtasari wa Kitabu cha kwanza cha Mambo ya Nyakati
1:1-9:34	Orodha za vizazi (nasaba) vya makabila ya Israeli

9:35-22:1	Utawala wa Daudi

22:2-29:30	Maandalizi kwa hekalu

Viungo vya nje
Kitabu cha Kwanza cha Mambo ya Nyakati katika Biblia (Union Version)

Vitabu vya Agano la Kale
Mambo ya Nyakati II

Kitabu cha Mambo ya Nyakati katika Tanakh (yaani Biblia ya Kiebrania) kimegawanywa sehemu mbili katika Biblia ya Kikristo na kupangwa katika ya vitabu vya historia.

Sehemu ya pili kinaitwa Kitabu cha pili cha Mambo ya Nyakati kikianzia na habari za mfalme Solomoni.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Muhtasari wa Kitabu cha pili cha Mambo ya Nyakati
1:1-9:31	Utawala wa Sulemani

10:1-36:23	Wafalme wa Yuda

Viungo vya nje
Kitabu cha Pili cha Mambo ya Nyakati katika Biblia (Union Version)

Vitabu vya Agano la Kale
Taizé

Jumuia ya Taizé (kwa Kifaransa La communauté de Taizé) ipo kusini mwa mkoa wa Burgundy, Ufaransa. Ndipo nyumba kuu ya jumuiya hiyo ya kimataifa ilipoundwa rasmi na Bruda Roger Schutz (1915-2005) mwaka 1940. Baada ya mwanzilishi kuuawa na kichaa. kiongozi wa jumuia ni Bruda Alois.

Karama 

Mabruda wanajitolea maisha yao kushirikiana katika mambo ya kiroho na mali (vitu), kuishi kwa useja, ufukara/maisha ya hali ya chini.

Kwa sasa wapo mabruda zaidi ya 100 wanaotoka katika nchi ishirini na tano; wengi wao ni waamini wa Kanisa Katoliki na madhehebu mbalimbali yenye chimbuko la Kiprotestanti ambao wana juhudi za pekee kwa ajili ya ekumeni.

Utume 

Tangu mwishoni mwa miaka ya 1950 mamilioni ya vijana wenye umri wa utu uzima toka nchi mbali mbali wamefika Taizé kushiriki mikutano ya sala na tafakuri za kila juma. 

Pia mabruda wa Taizé hutembelea na kuongoza mikutano/kongamano ya aina mbalimbali, mikubwa na midogo, katika mabara yote ya dunia ikiwa ni aina ya hija inayolenga kujenga misingi ya kuaminiana.

Ratiba ya jumuia 

Kutoka jumatatu hadi ijumaa

8.15 am sala za asubuhi, zikifuatiwa na kifungua kinywa 
10.00 am bruda huanzisha somo la siku likifuatiwa na tafakuri ya kimya au ya majadiliano katika makundi madogomadogo 
12.20 pm sala ya katikati ya siku, ikifuatiwa na mlo cha mchana 
2.00 pm mazoezi ya kuimba kwa wanaopenda 
3.30 pm kazi za mikono/ makundi madogo madogo ya kimataifa 
5.15 pm chai 
5.45 pm warsha kuanzia jumanne 
7.00 pm mlo wa usiku 
8.30 pm sala za usiku, zikifuatiwa na mkesha pamoja na nyimbo kanisani, na kufuatiwa na kimya 

Ijumaa: sala za jioni hufuatiwa na sala kuuzunguka msalaba.
Jumamosi: sala za jioni pamoja kuwasha mishumaa kusheherekea fumbo la pasaka.
Jumapili:

8.45 am kifungua kinywa 
10.00 am ibada ya misa ya asubuhi 
1.00 pm mlo wa mchana 
7.00 pm mlo wa usiku 
8.30 pm sala ya jioni

Viungo vya nje 

 Tovuti ya Jumuia ya Taizé
 Maisha rasmi ya mwanzilishi
 "Surpris par la Joie", tovuti kuhusu imani iliyozaliwa Taizé. 

Watawa
Mb Dogg

Mbwana Mohammed Ali (anafahamika zaidi kwa jina lake la kisanii kama MB Dogg; amezaliwa 28 Agosti 1983) ni mshindi wa Tuzo ya Kili akiwa msanii bora wa muziki wa R&B na Bongo Flava kutoka nchini Tanzania. 

Anafahamika kwa vibao vyake mahili kama vile Latifah, Waja, Mapenzi Kitu Gani, Inamaana na Natamani ya mwaka wa 2008.

Marejeo

Viungo vya nje

Waliozaliwa 1983
Wanamuziki wa Tanzania
Watu walio hai
Hua

Hua ni ndege wa jenasi mbalimbali wa nusufamilia Columbinae katika familia Columbidae. Spishi nyingine huitwa tetere, kuyu au fumvu. Wana rangi kijivu, kahawia na nyupe na spishi nyingi zina rangi pinki. Jenasi ya Streptopelia inatoka Afrika lakini spishi kadhaa zimeingia Ulaya na Asia. Hua mkufu wa Ulaya na hua madoa (Spotted Dove) wamewasilishwa katika Marekani. Hua hula mbegu, matunda, mimea na pengine wadudu. Hulijenga tago lao la vijiti kwa miti au miwamba au ardhini kati ya manyasi. Jike huyataga mayai mawili kwa kawaida.

Spishi za Afrika 
 Nesoenas duboisi, Hua wa Reunion (Réunion Pink Pigeon) - imekwisha sasa (k.y. 1700)
 Nesoenas mayeri, Hua wa Morisi (Pink Pigeon)
 Nesoenas picturatus, Hua wa Madagaska (Malagasy Turtle Dove)
 Nesoenas rodericanus, Hua wa Rodriges (Rodrigues Pigeon au Rodrigues Dove) imekwisha sasa (kati ya karne ya 18)
 Spilopelia senegalensis, Fumvu (Laughing Dove)
 Streptopelia capicola, Tetere Macho-meusi, Hua Koge au Hakimkulu (Ring-necked Dove)
 Streptopelia decaocto, Hua Mkufu wa Ulaya (Eurasian Collared Dove)
 Streptopelia decipiens, Kuyu (Mourning Collared au African Mourning Dove)
 Streptopelia hypopyrrha, Hua wa Adamawa (Adamawa Turtle Dove)
 Streptopelia lugens, Hua Kijivucheusi (Dusky Turtle Dove)
 Streptopelia reichenowi, Hua Mabawa-meupe (White-winged Collared Dove)
 Streptopelia risoria, Hua wa Barbari (Barbary Dove) - inafugwa tu (umma chache za kimwitu huko Marekani; hulka za uainisho wake ina shaka)
 Streptopelia roseogrisea, Hua Mkufu wa Afrika (African Collared Dove)
 Streptopelia semitorquata, Tetere macho-mekundu (Red-eyed Dove)
 Streptopelia turtur, Hua wa Ulaya (European Turtle Dove)
 Streptopelia vinacea, Tetere rangi-pinki (Vinaceous Dove)

Spishi za mabara mengine 
 Macropygia amboinensis (Amboyna Cuckoo-dove)
 Macropygia cinnamomea (Enggano Cuckoo-dove)
 Macropygia doreya (Sultan's Cuckoo-dove)
 Macropygia emiliana (Ruddy Cuckoo-dove)
 Macropygia macassariensis (Flores Sea Cuckoo-dove)
 Macropygia mackinlayi (Mackinlay's Cuckoo-dove)
 Macropygia magna (Timor Cuckoo-dove)
 Macropygia modiglianii (Barusan Cuckoo-dove)
 Macropygia nigrirostris (Bar-tailed Cuckoo-dove)
 Macropygia phasianella (Brown Cuckoo-dove)
 Macropygia ruficeps Little Cuckoo-dove)
 Macropygia rufipennis (Andaman Cuckoo-dove)
 Macropygia tenuirostris (Philippine Cuckoo-dove)
 Macropygia timorlaoensis (Tanimbar Cuckoo-dove)
 Macropygia unchall (Barred Cuckoo-dove)
 Reinwardtoena browni (Pied Cuckoo-dove)
 Reinwardtoena crassirostris (Crested Cuckoo-dove)
 Reinwardtoena reinwardti (Great Cuckoo-dove)
 Spilopelia chinensis (Spotted Dove)
 Streptopelia bitorquata (Island Collared Dove)
 Streptopelia orientalis (Oriental Turtle Dove)
 Streptopelia tranquebarica (Red Collared Dove)
 Turacoena manadensis (White-faced Dove)
 Turacoena modesta (Black Dove)
 Turacoena sulaensis (Sula Cuckoo-dove)

Picha 

Njiwa na jamaa
Wanyama wa Biblia
Kitabu cha Nahumu

Kitabu cha Nahumu (kwa Kiebrania נחום, Nahum) ni kimojawapo kati ya vitabu 12 vya gombo la Manabii wadogo katika Tanakh (yaani Biblia ya Kiebrania) na kwa hiyo pia katika Agano la Kale katika Biblia ya Kikristo.

Muda 
Kitarehe kinashika nafasi kati ya kile cha nabii Mika na kile cha Habakuki.

Mada 
Katika kitabu hiki Nabii Nahumu anashangilia kwa ufasaha wa ushairi ujio wa maangamizi ya dola la Waashuru na ya makao yao makuu, Ninawi (612 KK): hivyo adui wa taifa na wa Mungu hatimaye ataadhibiwa.

Mtunzi 
Mtunzi anadhaniwa kuwa nabii wa Yerusalemu wakati wa mfalme Yosia wa nchi ya Yuda.

Ufafanuzi 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Viungo vya nje 
Kitabu cha Nahumu katika tafsiri ya Kiswahili (Union Version)

Vitabu vya Agano la Kale
Dugary Ndabashinze

Dugary Ndabashinze (amezaliwa 8 Oktoba 1989) ni mchezaji wa mpira wa miguu wa kulipwa kutoka nchini Burundi. Kwa sasa anaichezea Klabu ya K.R.C. Genk huko Ubelgiji. Klabu hiyo ni katika Klabu kubwa huko Ubelgiji.

Dugary ni kiungo muhimu katika Timu ya Taifa ya Burundi. Alijiunga na Klabu hiyo ya K.R.C Genk mwaka 2008 na mechi nyingi amecheza dakika nyingi amefaanikisha kufunga goli mbili katika mechi zake zote na timu hiyo msimu uliopita.

Mechi yake ya kwanza alipoingizwa uwanjani alifunga goli,na hiyo mechi yake ya kwanza magazeti mengi ya Ubelgiji yalizungumzia kua anaonekana ni mchezaji mzuri.

Viungo vya nje
 worldsoccerstats.com Profile 
 krcgenk.be 

Waliozaliwa 1989
Wachezaji mpira wa Burundi
Watu walio hai
Wachezaji Mpira wa Afrika ya Mashariki
Nalenale

Hassan Abdallah Jongo (anafahamika zaidi kwa jina lake la kisanii kama Nalenale; amezaliwa 16 Aprili 1977) ni msanii wa muziki wa hip hop na bongo flava kutoka nchini Tanzania. 

Anafahamika zaidi kwa kuwa mmoja kati ya waanzilishi na waendelezi wa kundi la muziki wa hip hop ngumu - Free Dogs Camp (F.D.C.). 

Sasa hivi ni mmoja kati ya wanakundi la muziki wa hip hop maarufu kama Wanaume Halisi.

Waliozaliwa 1977
Wanamuziki wa Tanzania
Watu walio hai
Rosario

Rosario ni mji uliopo mashariki-kati mwa nchi ya Argentina, takriban km 300 kutoka mji wa Buenos Aires. Ni makao makuu ya Wilaya ya Santa Fe. 

Kwa mwaka wa 2008, mji wa Rosario ulikuwa na wakazi wapatao 1,000,000, na kuufanya uwe mji wa tatu kwa ukubwa katika Argentina. Mji upo katika eneo la mto mashuhuri wa Argentina, mto Parana.

Utamaduni

Ukumbi wa michezo 

 Teatro El Círculo
 Teatro La Comedia 
 Teatro Auditorio Fundación 
 Teatro Sala Lavardén
 Teatro Puerto de la Música 
 Teatro Municipal Coliseo Podestá
 Anfiteatro Martín Fierro
 Teatro La Nonna
 Teatro La Hermandad del Princesa
 Sala 420
 Taller de Teatro de la UNLP
 Complejo "El Teatro"
 Teatro "La Lechuza"

Makumbusho
 Dr. Julio Marc Provincial Historical Museum
 Dr. Ángel Gallardo Provincial Natural Sciences Museum
 Firma y Odilo Estévez Municipal Decorative Art Museum
 Juan B. Castagnino Fine Arts Museum
 Museo de Arte "Fra. Angélico"
 Municipal Museum of the City
 Museo Provincial de Bellas Artes
 Museo Municipal de Bellas Artes
 Museo de Arte "Fra. Angélico"
 Colección Dr. Emilio Azzarini
 Museo de Arte Contemporáneo de Rosario - Macro
 Museo Histórico del Fuerte de la Ensenada de Barragán
 Museo y Archivo Dardo Rocha
 Museo Almafuerte
 Museo del Teatro Argentino
 Museo "José Juan Podestá"
 Museo de la Catedral
 Museo Internacional de Muñecos
 Museo del Automóvil – Colección Rau
 Museo del Tango Platense
 Museo Policial "Inspector Mayor Vesiroglos"
 Museo Histórico "Contralmirante Chalier" – Escuela Naval de Río Santiago
 Museo Histórico Militar "Tte. Julio A. Roca"

Maktaba 
 Biblioteca Central General José de San Martín
 Biblioteca Municipal Francisco López Merino
 Biblioteca de la Legislatura de la Provincia

Viungo vya nje

 Municipality of Rosario (official website)
 Rosario Cursos y Congresos  Courses and Congresses in Rosario
 RosarioCity (commercial website of Rosario city and its region)
 Rosario.com.ar (commercial guide to Greater Rosario)
  Ente de Turismo Rosario (tourism office)
 National University of Rosario
 Night life and entertainment 
 Rosario Alternativo  Short stories for the learned traveller
  Administrative Entity of the Port of Rosario (ENAPRO) 
  Rosario Board of Trade (Bolsa de Comercio de Rosario)  
 RosarioLinks (web directory)
 La Capital (online newspaper)
 El Ciudadano & la Región (online newspaper)
 Map of Rosario City 
 The First Online Newspaper In Rosario

Rosario
Miji ya Argentina
Q Jay

Joseph Kevin Mapunda (anafahamika zaidi kwa jina lake la kisanii kama Q Jay; amezaliwa 19 Juni 1985) ni mwimbaji wa R&B na bongo flava kutoka nchi Tanzania. 

Ni mmoja kati ya wanakundi la muziki maarufu wa R&B - Wakali Kwanza. 

Anafamika zaidi kwa kibao chake "Hanifai" alichomshirikisha  Joslin. Pia kupata kushirikishwa katika baadhi ya nyimbo maarufu za bongo flava kama vile, Kitu Gani, Nakupa Sifa na I'm for Real.

Waliozaliwa 1985
Wanamuziki wa Tanzania
Watu walio hai
Gianfranco Parolini

Gianfranco Parolini (Roma, Italia, 20 Februari 1925 — Roma, 26 Aprili 2018) alikuwa mwongozaji wa filamu kutoka nchini Italia. Mara nyingi alitumia jina la Frank Kramer. Miongoni mwa filamu alizoongoza ni ile mifululizo ya filamu ya The Sabata Trilogy na filamu nyingine nyingi tu za Spaghetti Westerns.

Viungo vya nje
 

Waliozaliwa 1930
Waliofariki 2018
Waongozaji Filamu wa Italia
Filamu za Western
Spaghetti Western